Sneen har atter lagt sig over Nordjylland, og det skaber trafikale problemer.

Opdateret: 13.25

Sneens følger har kunnet mærkes i hele Nordjylland. Hos Falck har de, siden sneen begyndte at dale tirsdag aften, haft 68 fritrækninger, og de er rykket ud til to færdselsuheld ved Aars på hovedvej 49, det oplyser vagthavende ved Falck, Sanne Pejtersen. Nordjyllands Politi melder om trafikkaos i hele Regioen. Der er lange kødannelser på adskillie veje, da snerydderne mange steder ikke er nået ud inden morgentrafikken brød løs. Vagtchef ved Nordjyllands Politi, Bent Højgaard, oplyser yderligere, at busserne allerede nu har store problemer med at passerer Limfjordsbroen i løbet af dagen. I morgentimerne meldte Nordjyllands Traffikselskab, at der var forsinkelser i hele Region Nordjylland. Bybusserne er begyndt at køre regelmæssigt igen, men der kan stadig forekomme store forsinkelser på de busser der kører i de mere landlige områder. Enkelte ruter kan have omlagt deres ruter p.g.a snefygning. Se nærmere information om din busrute: http://www.nordjyllandstrafikselskab.dk/default.aspx?m=2&i=84&mode=9211#9211 Også på togstrækningerne kan der forekomme forsinkelser. Hos Aalborg Lufthavn letter flyene som planlagt. Vinden blæser nemlig langs landingsbanerne, som derfor praktisk talt holder sig selv rene for sne. Nordjyllandstrafikselskab - Tjek din busrute her